ฝ่ายรักษาความสะอาดได้ทำการเพิ่มจุดทิ้งขยะเรียบร้อยแล้วครับ
เรียน จนท. กทม. เนื่องด้วยผมได้แจ้งเรื่องเกี่ยวกับ "ถังขยะ"  กทม. มีน้อยเกินไปถึงไม่มีเลย โดยทาง จนท. ได้ตอบกลับว่า จะมีคอก และมีการจัดเก็บตามเวลาจากขยะบ้านเรือน ผมขอสอบถามว่า แล้วกรณีคนทั่วไปไม่สามารถทิ้งขยะได้ ? ต้องนำกลับไปบ้านทิ้ง ? อยากให้ลองเดินดูทั่วกรุงเทพว่ามีที่ทิ้งขยะเพียงพอหรือไม่ คนสัญจรจะต้องทิ้งขยะที่ไหน ? หรือ 7-11 จะต้องรับผิดชอบเรื่องขยะ กทม. แทน พอดีเห็นว่าเมื่อไม่มีถังขยะเพียงพอ คนก็ทิ้งขยะไปทั่ว ก็ไม่น่าจะเป็นภาพที่สวยงามนัก หรือยังกลัวเรื่องวางระเบิดอยู่ ?? จริง ๆ เคยมีคนทำเรื่องนี้เเล้ว แต่คำตอบคือเรื่องความปลอดภัย กีดขวาง ความสวยงาม แต่ขยะเกลื่อนริมถนน เพราะไม่มีที่ทิ้งขยะนี่ก็ไม่ได้สวยงามเลย และ กทม ก็มีงบซื้อถังขยะอยู่ แต่ซื้อแล้วไปไหน ? แต่ก็ตามแต่นโยบาย กทม ถือว่าเป็นข้อแนะนำแล้วกันครับ
ขอบคุณมาก ๆ ที่รับฟังคำร้องจากคนตัวเล็ก ๆ เรื่องเล็ก ๆ  จัดการได้รวดเร็วมากครับ  อยากให้ทำแบบนี้ได้ทุกเขตเลยครับ  😊😊😊